
Parlamentul  României

Camera  Deputaţilor

Comisia pentru industrii si servicii

Bucureşti 17.09.2008
23/359/2008
AVIZ

asupra proiectului de Lege pentru ratificarea Acordului de stabilizare şi de asociere, între Comunităţile Europene şi statele membre ale acestora, pe de o parte, şi Republica Muntenegru, pe de altă parte, 

semnat la Podgorica la 15 octombrie 2007

În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru industrii şi servicii , a fost sesizată pentru aviz în procedură de urgenţă cu proiectul de Lege pentru ratificarea Acordului de stabilizare şi de asociere, între Comunităţile Europene şi statele membre ale acestora, pe de o parte, şi Republica Muntenegru, pe de altă parte, semnat la Podgorica la 15 octombrie 2007, transmis cu adresa PLx467 din 8 septembrie 2008 şi înregistrat sub nr.23/359 din 9 septembrie 2008. 

Avizul comisiei va fi transmis Comisiei pentru politică economică, reformă şi privatizare, care este sesizată în fond.
Consiliul Legislativ, cu adresa nr. 737/18.06.2008 a avizat favorabil proiectul de Lege cu unele observaţii şi propuneri;

Proiectul de lege are ca obiect ratificarea Acordului de stabilizare şi asociere, încheiat între Comunităţile Europene şi statele membre ale acestora, pe de o parte, şi Republica Muntenegru, pe de altă parte.


Acordul este un tratat internaţional multilateral, având ca obiect instituirea unei asocieri între Comunităţile Europene şi statele membre ale acestora, pe de o parte, şi republica Muntenegru, pe de altă parte. Scopul asocierii îl constituie stabilirea unei ordini europene, întemeiată pe cooperare, pentru care Uniunea Europeană reprezintă elementul de bază, în contextul economic şi politic general european.


Principalele obiective ale Acordului sunt următoarele:

· sprijinirea republicii Muntenegru de a consolida democraţia şi statul de  drept şi de a finaliza procesul de tranziţie spre o economie de piaţă funcţională;

·  stabilizarea regiunii şi consolidarea cooperării regionale în toate domeniile reglementate prin acest acord;

· dezvoltarea cooperării economice internaţionale a Republicii Muntenegru, inclusiv prin armonizarea legislaţiei sale naţionale cu cea comunitară, în perspectiva instituirii unei zone de liber schimb între Comunitatea Europeană şi Republica Muntenegru, în termen de 5 ani de la intrarea în vigoare a prezentului acord.

În urma dezbaterilor, membrii comisiei au hotărât în unanimitate, să avizeze favorabil proiectul de Lege.
În raport de obiectul şi conţinutul său propunerea legislativă face parte din categoria legilor ordinare.
Potrivit prevederilor art.75 alin. (1) din Constituţia României, republicată, prima Cameră sesizată este Camera  Deputaţilor.
PREŞEDINTE,
Iulian IANCU

Consilier parlamentar;  
   Viorica Petraşcu

